open-index/open-wikipedia-markdown huggingface dataset:
இரும்பு(III) செலீனைட்டு

**இரும்பு(III) செலீனைட்டு** (*Iron(III) selenite*) என்பது Fe2(SeO3)3 என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். நீரற்ற வடிவத்திலும், பல்வேறு நீரேற்று வடிவங்களாகவும் இரும்பு(III) செலீனைட்டு காணப்படுகிறது. 1.05 காரகாடித்தன்மைச் சுட்டெண் மதிப்பு கொண்ட  பெரிக் குளோரைடும் செலினசு அமிலம் அல்லது சோடியம் செலீனைட்டும் சேர்ந்து வினைபுரிவதால் இதன் எழுநீரேற்று உற்பத்தியாகிறது.  இரும்பு(III) செலீனைட்டின் ஐந்து நீரேற்று Fe2(OH)3(H2O)2(HSeO3)3 என்ற கட்டமைப்பிலுள்ளது. முந்நீரேற்றின் ஒற்றை படிக மாறுபாடு அதன் கட்டமைப்பில் இரண்டு FeO6 எண்முகங்களும் ஒரு SeO32−  நாற்கோணக  வடிவவியலையும் கொண்டுள்ளது என்பதையும் சோதனை காட்டுகிறது.

இரும்பு(III) செலீனைட்டின் நீரற்ற உப்பு 534 ° செல்சியசு வெப்பநிலையில் Fe2O3·2SeO2 சேர்மங்களாக  சிதைவடைகிறது, 608 °செல்சியசு வெப்பநிலையில் 4Fe2O3·SeO2 சேர்மத்தை உருவாக்குகிறது, இறுதியாக 649 °செல்சியசு வெப்பநிலையில் Fe2O3 சேர்மம் கிடைக்கிறது.
 
## மேற்கோள்கள்

பகுப்பு:செலீனைட்டுகள்
பகுப்பு:இரும்பு(III) சேர்மங்கள்
இசுட்ரோன்சியம் பெர்குளோரேட்டு

**இசுட்ரோன்சியம் பெர்குளோரேட்டு** (*Strontium perchlorate*) என்பது Sr(ClO4)2 என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். வெண்மையான தூளாக அல்லது நிறமற்ற படிகங்களாக இச்சேர்மம் காணப்படுகிறது. 

வலிமையான ஆக்சிசனேற்றியான இது சிவப்பு நிற தீப்பிழம்புகளை அளிக்கிறது. வெடிப்பறிவியல் துறையில் இசுட்ரோன்சியம் பெர்குளோரேட்டு பயன்படுத்தப்படுகிறது. பொதுவாக மிகவும் பொதுவான இசுட்ரோன்சியம் நைட்ரேட்டு இத்துறையில் அதிகமாகப்  பயன்படுத்தப்படுகிறது. திட-உந்துசக்தி இராக்கெட்டுகளில் திரவ ஊசி உந்துதல் திசையன் கட்டுப்பாடு அமைப்பில் நிலையான முனை மூலம் கட்டுப்பாட்டை செயல்படுத்தவும் இது பயன்படுத்தப்படுகிறது.

ஐப்போகுளோரைட்டுகளுடன் இசுட்ரோன்சியம் குளோரேட்டைச் சேர்த்து ஆக்சிசனேற்ற வினைக்கு உட்படுத்தி இசுட்ரோன்சியம் பெர்குளோரேட்டைத் தயாரிக்கலாம்.

கால்சியம் பெர்குளோரேட்டுடன் ஒப்பிடக்கூடிய வகையிலான Pbca என்ற இடக்குழுவில் செஞ்சாய்சதுரக் கட்டமைப்பில் இசுட்ரோன்சியம் பெர்குளோரேட்டு படிகமாகிறது. 

## மேற்கோள்கள்

பகுப்பு:இசுட்ரோன்சியம் சேர்மங்கள்
பகுப்பு:பெர்குளோரேட்டுகள்
கோவெலமுடி பாப்பையா

**கோவெலமுடி பாப்பையா** (*Kovelamudi Bapayya*) ஓர் இந்தியத் திரைப்பட இயக்குநர். இவர், தெலுங்கு மற்றும் இந்தி மொழிகளில் சுமார் 80 படங்களை இயக்கியுள்ளார். பாப்பையா பிரபல இயக்குநர் கோ. ராகவேந்திர ராவின் உறவினரும் மற்றும் இயக்குநர் மற்றும் தயாரிப்பாளர் கோ. சூ. பிரகாஷ் ராவின் மருமகனும் ஆவார்.

## ஆரம்பகால வாழ்க்கை.
ஐதராபாத்தில் பிறந்த பாப்பையா தனது இளம் வயதிலேயே தனது பெற்றோர்களை இழந்தார். பிரபல திரைப்படத் தயாரிப்பாளரான தனது தந்தைவழி மாமா கோ. சூ. பிரகாஷ் ராவ்என்பவரால் இவர் வளர்க்கப்பட்டார். இவருக்கு பத்மா மற்றும் சாமுண்டீசுவரி என்ற இரண்டு மகள்களும் உள்ளனர். பாப்பையா விசயவாடா மற்றும் சென்னையில் படித்தார்.

## தொழில் வாழ்க்கை
பிரபல இயக்குநர் கே. பி. திலக் என்பவரின் கீழ் முத்து பிட்டா (1956), *எம். எல். ஏ.* (1957), *அட்டா ஒகிண்டி கோடலே* (1958) போன்றத் திரைப்படங்களில் உதவியாளராக பணியாற்றி தனது திரைப்பட வாழ்க்கையைத் தொடங்கினார். பின்னர் சுரேஷ் புரொடக்சன் சார்பில் 1964 ஆம் ஆண்டில் தயாரிக்கப்பட்ட  முதல் படமான *ராமுடு பீமுடு* படத்தில் தப்பி சாணக்கியாவுடன் பணியாற்றினார். இந்தப் படம் பின்னர், தமிழில் 1965ஆம் ஆண்டு எம். ஜி. ஆர், நம்பியார், சரோஜா தேவி, கே. ஏ. தங்கவேலு , நாகேஷ் ஆகியோரின் நடிப்பில் எங்க வீட்டுப் பிள்ளை என்ற பெயரில் வெளிவந்தது.

1970 ஆம் ஆண்டில் *துரோகி* என்ற திரைப்படத்தின் மூலம் தெலுங்குத் திரைப்படத்துறையில் பாப்பையா அறிமுகமானார். தயாரிப்பாளர் டி. ராம நாயுடு இந்த படத்தை இயக்க இவருக்கு வாய்ப்பு வழங்கினார். இத்திரைப்படத்தில் வாணிஸ்ரீ மற்றும் ஜக்கையா ஆகியோர் முக்கிய கதாபாத்திரங்களில் நடித்திருந்தனர். 1975 இல் *சொக்காடு* என்ற தெலுங்குத் திரைப்படம் மூலம் பாப்பையா பெயரையும் புகழையும் சம்பாதித்தார். இது 19 டிசம்பர் 1975 அன்று வெள்ளித்திரைக்கு வந்து மீண்டும் 1 ஜனவரி 1976 அன்று வெளியிடப்பட்டது. இதில் சோபன் பாபு, ஜெயசித்ரா மற்றும் ஜெயசுதா ஆகியோர் முக்கிய வேடங்களில் நடித்திருந்தனர். இந்த படம் இரண்டு பிலிம்பேர் விருதுகளை வென்றது. அப்போதைய ஒருங்கிணைந்த ஆந்திரப் பிரதேசத்திலிருந்த 17 திரையரங்குகளில் இந்தப் படம் நூறு நாட்கள் ஓடியது.

## பாலிவுட்
பாப்பையா இந்தித் திரைப்படமான *தில்தார்* (1977) மூலம் பாலிவுட் திரைப்படத் துறையில் அறிமுகமானார். இது பாப்பையாவின் சொக்காடு படத்தின் மறு ஆக்கம் ஆகும். இது 1977 ஏப்ரல் 13 அன்று வெளியானது. இதில் ஜிதேந்திரா, ரேகா மற்றும் நஸ்னீன் ஆகியோர் முக்கிய வேடங்களில் நடித்திருந்தனர். 1990களின் நடுப்பகுதி வரை பாப்பையா திரைப்படத் துறையில் தீவிரமாக இருந்தார். தனது தொழில் வாழ்க்கையின் முடிவில், பாப்பையா பாலிவுட் திரைப்படங்களை தயாரிப்பதில் கவனம் செலுத்தத் தொடங்கினார். 1991 இல் வெளியான *பியார் ஹுவா சோரி* இவரது மாபெரும் வெற்றிகளில் ஒன்று. இந்த காதல் படம் ஜூன் 7,1991 அன்று திரையரங்குகளில் வெளியானது. இத்திரைப்படத்தில் மிதுன் சக்கரவர்த்தி, கௌதமி, ஷிகா ஸ்வரூப், ஷாஃபி இனம்தாரி, சக்தி கபூர் மற்றும் அனுபம் கெர் ஆகியோர் நடித்திருந்தனர். இது கௌதமிக்கு இந்திப் படத்திலும், மலையாளப் படமான சித்திரத்தின் மறு ஆக்கத்திலும் அறிமுகமாக இருந்தது.

சங்கி பாண்டேவின் தனி வெற்றிப் படமாகவும், பாலிவுட் திரைப்படத் துறையில் தென்னிந்திய நடிகை மீனா அறிமுகமானதாகவும் நினைவுகூரப்படும் *பர்தா ஹை பர்தா* (1992) படத்தையும் இவர் இயக்கியுள்ளார். இந்த படம் 1992 ஜூலை 10 அன்று திரைக்கு வந்தது.

பாப்பையா நடிகர் மிதுன் சக்கரவர்த்தி மற்றும் ஜித்தேந்திரா ஆகியோருடன் இணைந்து பல படங்களை இயக்கியுள்ளார்.

## மேற்கோள்கள்

## வெளி இணைப்புகள்
* 

பகுப்பு:கிருஷ்ணா மாவட்ட மக்கள்
பகுப்பு:வாழும் மக்கள்
பகுப்பு:தெலுங்குத் திரைப்பட இயக்குநர்கள்
ஈய தைட்டனேட்டு

**ஈய தைட்டனேட்டு** (*Lead titanate*) என்பது PbTiO3 என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். தைட்டானிக் அமிலத்தின் ஈய உப்பாக இச்சேர்மம் கருதப்படுகிறது. மஞ்சள் நிறத்தில் தூளாகக் காணப்படும் இச்சேர்மம் தண்ணீரில் கரையாது. 

அதிக வெப்பநிலையில், ஈய தைட்டனேட்டு ஒரு கன சதுர பெரோவ்சிகைட்டு படிக அமைப்பை ஏற்றுக்கொள்கிறது. 760 கெல்வின் வெப்பநிலையில் இரண்டாம்நிலை கட்டமாற்றத்திற்கு உட்பட்டு நாற்கோண பெரோவ்சிகைட்டு படிக அமைப்பிற்கு மாறுகிறது. இவ்வடிவம் பெரோமின் பண்பை வெளிப்படுத்துகிறது. ஈய தைட்டனேட் சேர்மம் முன்னணி சிர்கோனேட்டு தைட்டனேட்டு  (Pb[ZrxT1−x]O3 0 ≤ x ≤ 1, PZT) அமைப்பின் இறுதி உறுப்பினர்களில் ஒன்றாகும்.  இது தொழில்நுட்ப ரீதியாக மிக முக்கியமான பெரோமின்  மற்றும் அழுத்தமின் மட்பாண்டங்களில் ஒன்றாகும். 

இயற்கையில் மாசிடோனைட்டு என்ற கனிமமாக ஈய தைட்டனேட்டு காணப்படுகிறது.

## நச்சுத்தன்மை
ஈய தைட்டனேட்டு மற்ற ஈய சேர்மங்களைப் போலவே நச்சுத்தன்மை வாய்ந்தது. தோல், சளி சவ்வு மற்றும் கண்களில் எரிச்சலூட்டும். கருவுறுதலில் பாதிப்புகளை ஏற்படுத்தி பிறக்காத குழந்தைகளுக்கும் பாதிப்பை ஏற்படுத்தலாம்.

## கரைதிறன்
நீர்வெப்பமாக-செயற்கை முறையில் தயாரிக்கப்பட்ட பெரோவ்சிகைட்டு -கட்ட PbTiO3 சேர்மத்தின் நீரில் கரைதிறன் 25 மற்றும் 80 ° செல்சியசு வெப்பநிலையில் காரகாடித்தன்மை சுட்டெண் மதிப்பைச் சார்ந்திருப்பதாக சோதனை ரீதியாக தீர்மானிக்கப்பட்டுள்ளது.  pH≈3 என்ற மதிப்பில்  4.9x10−4 மோல்/கிலோகிராம், pH இல் 1.9x10−4 மோல்/கிலோகிராம் வரை மாறுபடுகிறது.  காரகாடித்தன்மை சுட்டெண் 7 என்ற மதிப்பிற்கு மேல் கரை திறனை உறுதிப்படுத்த இயலவில்லை. இன்னும் அதிக pH மதிப்புகளில், கரைதிறன் மதிப்பு மீண்டும் அதிகரிக்கிறது. 

## மேற்கோள்கள்

பகுப்பு:ஈயம்(II) சேர்மங்கள்
பகுப்பு:தைட்டனேட்டுகள்
பகுப்பு:பெரோவ்சிகைட்டுகள்
நஸ்னீன்

**நஸ்னீன்** ( *Nazneen* ) 1970கள் மற்றும் 1980களில் தீவிரமாக செயல்பட்ட ஓர் பாலிவுட் நடிகை ஆவார். இவர் 23 பிப்ரவரி 1958 அன்று கொல்கத்தாவில் பிறந்தார். தனது பெற்றோருடன் மும்பை செல்வதற்கு முன்பு இலக்னோவில் கல்வி கற்றார். ஒரு விருந்தில் இயக்குநர் சத்யன் போசைச் சந்தித்த பிறகு, அவர் இவருக்கு *ச-ரி-க-ம-ப* (1972) என்ற படத்தில் நடிக்க வாய்ப்பளித்தார். பின்னர் *கோரா ககாஸ்* (1974), *சல்தே சல்தே* (1976) மற்றும் *தில்தார்* (1977) ஆகிய வெற்றி திரைப்படங்களில் நடித்தார். பி. ஆர். சோப்ரா தயாரிபில் அவரது மகன்  ரவி சோப்ரா இயக்கத்தில் 1988 அக்டோபர் 2 முதல் 1990 சூன் 24 வரை தூர்தர்ஷனில் ஒளிபரப்பப்பட்ட மகாபாரதம் என்ற வெற்றிகரமான தொலைக்காட்சித் தொடரில் நஸ்னீன் பாண்டவ சகோதரர்களின் தாயார் குந்தியாக நடித்திருந்தார்.

## ஆரம்பகால வாழ்க்கை.
நஸ்னீன் ஒரு முஸ்லிம் குடும்பத்தில் பிறந்தார். இவரின் தந்தை ஒரு அச்சகத்தை வைத்திருந்தார். நஸ்னீன் ஹில் கிரெஞ்ச் உயர்நிலைப் பள்ளியில் தனது பள்ளிப்படிப்பை முடித்தார். நடிகை நீது சிங் இவருடன் அதே பள்ளியில் பயின்றார்.

## தொழில் வாழ்க்கை
இவரது உறவினர் ஒருவரால் நடத்தப்பட்ட விருந்தில், *மேரே ஹம்சஃபர்* (1970) திரைப்படத்தை தயாரித்த தயாரிப்பாளர் யூசுப் தீந்தர்வாஜவல்லா மற்றும் இயக்குநர் சத்யன் போஸ் ஆகியோர் இவரைச் சந்தித்து தங்களது *ச-ரி-க-ம-ப* (1972) படத்தில் இவருக்கு ஒரு பாத்திரத்தை வழங்கினர்.

சத்யன் போஸ் இயக்கத்தில் இன்னும் இரண்டு படங்களுக்கு நஸ்னீன் ஒப்பந்தம் செய்யப்பட்டார். ஆனால் அவற்றின் தயாரிப்பில் முன்னேற்றமில்லை. ஆனால் மூத்த இயக்குனரின் கீழ் பணிபுரிந்தது இவருக்கு நிறைய உதவியது. நஸ்னீனுக்கு ஒரு திரைப்பெயர் இருக்க வேண்டும் என்றும் சத்யன் போஸ் விரும்பினார். அவர் சுவர்ணா என்ற பெயரைப் பரிந்துரைத்தார். பின்னர் சோனாலி என்ற பெயர்  பரிந்துரைக்கப்பட்டது. இருப்பினும், இவர் தன்னை நஸ்னீன் என்று தேர்வு செய்தார்.

1974 ஆம் ஆண்டில் இவர் *கோரா ககாஸ்* படத்தில் நடித்தார். இது விமர்சன ரீதியான பாராட்டைப் பெற்றது. இந்தப் படத்தில் செய பாதுரி பச்சனின் சகோதரியாக நடித்தார். கோரா ககாஸுக்குப் பிறகு இவருக்கு பல வாய்ப்புகள் வந்தன. ஆனால் அனைத்தும் “ஒரு சகோதரியின் பாத்திரமாகவே இருந்தது”.

ஏற்கனவே ஒரு சில படங்களில் முன்னணி கதாநாயகியாக நடித்திருந்த காரணத்தால் நஸ்னீன் இந்த வாய்ப்புகள் அனைத்தையும் மறுத்தார்.

## மேற்கோள்கள்

## வெளி இணைப்புகள்
*

பகுப்பு:1958 பிறப்புகள்
பகுப்பு:வாழும் மக்கள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:இந்தியத் தொலைக்காட்சி நடிகைகள்
பகுப்பு:இந்தியத் திரைப்பட நடிகைகள்
டாலியா எர்னாண்டசு

**டாலியா எர்னாண்டசு ஆர்மெண்டா** ( *Dalia Hernández Armenta* : பிறப்பு ஆகஸ்ட் 14,1985) மெக்சிக்கோவைச் சேர்ந்த ஓர் நடிகையாவார். இவர் *அபோகாலிப்டோ* (2006) *தி லெஜண்ட் ஆஃப் தி மாஸ்க்* (2014) மற்றும் *மிராகில் அண்டர்கிரவுண்ட்* (2016) ஆகிய படங்களில் நடித்ததற்காக அறியப்படுகிறார்.

2007 ஆம் ஆண்டில், *அபோகாலிப்டோ* படத்தில் நடித்ததற்காக சிறந்த துணை நடிகைக்கான *இமாஜன்* விருதை வென்றார்.  இது இலத்தீன் சமூகத்தால் திரைப்படம் மற்றும் தொலைக்காட்சியில் சிறந்து விளங்குகின்றவர்களுக்கு வழங்கப்படுகிறது. *கபடோசியா டெல் 2008*  என்ற தொலைக்காட்சித் தொடரில் "மரியா மக்தலேனா" என்கிற "ரோசா" என்ற கதாபாத்திரத்தில் நடித்தார். 2014 ஆம் ஆண்டில் *தி லெஜண்ட் ஆஃப் தி மாஸ்க்* படத்தில் “நயேலி” என்ற கதாபாத்திரத்திலும், *மிராகில் அண்டர்கிரவுண்ட்* திரைப்படத்தில் *பாட்ரிசியா* என்ற கதாபாத்திரத்தில் நடித்தார்.

## மேற்கோள்கள்

பகுப்பு:வாழும் மக்கள்
பகுப்பு:1985 பிறப்புகள்
பி. ஆர். சோப்ரா

**பல்தேவ் ராஜ் சோப்ரா** ( *Baldev Raj Chopra* )  (22 ஏப்ரல் 1914-5 நவம்பர் 2008) பி. ஆர். சோப்ரா எனவும் அறியப்படும் இவர் பாலிவுட் திரைப்படத் துறை மற்றும் தொலைக்காட்சி தொடர்களில் முன்னோடியாக அறியப்பட்ட இயக்குநரும் மற்றும் தயாரிப்பாளரும் ஆவார். *அஃப்சானா*, *ஏக் ஹி ராஸ்தா*, *நயாதௌர்*, *சாதனா*, *கனூன்*, *கும்ரா*, *ஹம்ராஸ்*, *துண்ட்*, *பதி பத்னி அவுர் வோ*, *இன்சாஃப் கா தாராசு* மற்றும் *நிகா* போன்ற குறிப்பிடத்தக்க படங்களை இயக்கியதற்காக இவர் அறியப்படுகிறார். *தூல் கா பூல்*, *வக்த்*, *இட்டெபாக்*, *ஆத்மி அவுர் இன்சான்*, *சோட்டி சி பாத்*, *தி பர்னிங் ரயில்*, *ஆஜ் கி ஆவாஸ்*, *பாக்பன்* மற்றும் தொலைக்காட்சி தொடரான மகாபாரதம் உள்ளிட்ட வெற்றிப் படங்களையும் இவர் தயாரித்தார். 1998 ஆம் ஆண்டிற்கான இந்தியாவின் மிக உயர்ந்த திரைப்பட விருதான தாதாசாகெப் பால்கே விருது, 2001 ஆம் ஆண்டில் இந்தியாவின் மூன்றாவது மிக உயர்ந்த சிவில் விருதான பத்ம பூசண் ஆகியவை இவருக்கு வழங்கப்பட்டது.

இவரது தம்பி யஷ் சோப்ரா, மகன் இரவி சோப்ரா மற்றும் மருமகன்கள் ஆதித்யா சோப்ரா மற்றும் கரண் ஜோஹர் ஆகியோரும் பாலிவுட் துறையில் இயக்குநர்களாக உள்ளனர். இவரது மருமகன் உதய் சோப்ரா ஒரு நடிகரும் மற்றும் தயாரிப்பாளரும் ஆவார்.

## இறப்பு
பி. ஆர். சோப்ரா தனது 94 வயதில் மும்பை 5 நவம்பர் 2008 அன்று இறந்தார்.
thumb|நயா தௌர் திரைப்படத்தின் இசை வெளியீட்டில் கலந்து கொண்ட பி. ஆர். சோப்ரா (இடதுபுறம் அமர்ந்திருக்கிறார்.) மற்றும் யாஷ் சோப்ரா

## கௌரவம்
இந்திய அஞ்சல் துறை 2013இல் வெளியிட்ட அஞ்சல் தலையில் இடம் பெற்றுள்ளார்.

## மேற்கோள்கள்

## External links

* 
* B R Chopra's unforgettable movies *[[ரெடிப்.காம்]]*

பகுப்பு:பஞ்சாப் நபர்கள்
பகுப்பு:பிலிம்பேர் விருதுகள் வென்றவர்கள்
பகுப்பு:தாதாசாகெப் பால்கே விருது பெற்றவர்கள்
பகுப்பு:2008 இறப்புகள்
பகுப்பு:1914 பிறப்புகள்
இரவி சோப்ரா

**இரவி சோப்ரா** ( *Ravi Chopra* ) (27 செப்டம்பர் 1946-12 நவம்பர் 2014) ஓர் இந்திய திரைப்பட இயக்குநரும் தயாரிப்பாளரும் ஆவார். மகாபாரதம் (1988 ) என்ற தொலைக்காட்சி நிகழ்ச்சியை இயக்கியதற்காக நன்கு அறியப்பட்டவர்.

## வாழ்க்கை.
இரவி சோப்ரா தயாரிப்பாளரும் மற்றும் இயக்குனருமான பி. ஆர். சோப்ராவின் மகனும், யஷ் சோப்ராவின் மருமகனும் ஆவார். ஆதித்யா சோப்ரா மற்றும் உதய் சோப்ரா ஆகியோர் இவரது உறவினர்களாவர்.
[thumb|2008 ஆம் ஆண்டில் மும்பையில் 1957 ஆம் ஆண்டு வெளியான ''நயா தௌர்'' திரைப்படத்தின் மறு வெளியீட்டில் ரவி தனது தந்தை [பி. ஆர். சோப்ரா (இடது மற்றும் மாமா யஷ் சோப்ரா) ]]
1975 ஆம் ஆண்டு முதல் ரேணு என்பவரை மணந்தார். இவர்களுக்கு இரண்டு குழந்தைகள் உள்ளனர்.

### தொலைக்காட்சி தொழில்
1988-1990 ஆம் ஆண்டில் ஒளிபரப்பப்பட்ட மிகவும் வெற்றிகரமான மகாபாரதம் எனும் தொலைக்காட்சித் தொடரையும் , 2002 இல் ஒளிபரப்பப்பட்ட தொலைக்காட்சி குறுந்தொடரான இராமாயணத்தையும் ரவி இயக்கியிருந்தர். பாகவதத்தை அடிப்படையாகக் கொண்டு விஷ்ணு புராணம் மற்றும் *மா சக்தி* போன்ற புராண நிகழ்ச்சிகளையும் இயக்கினார். இவரது *ஆப் பேட்டி* என்ற தொலைக்காட்சித் தொடர் மிகவும் பிரபலமான ஒன்றாகும்

## கதைத் திருட்டு சர்ச்சை
இரவி சோப்ரா இயக்கியிருந்த *பந்தா யே பிந்தாஸ் ஹை* என்ற படம் 20ஆம் சென்சுரி பாக்ஸ் என்ற திரைப்பட நிறுவனம் தனது தயாரிப்பான அகாதமி விருது பெற்ற *மை கசின் வின்னி* என்ற படத்தைத் திருடி வெளியிட்டதாக குற்றம் சாட்டி 2009 ஆம் ஆண்டில்  ஒரு சட்ட அறிவிப்பை வழங்கியது. சோப்ராவும் தயாரிப்பு நிறுவனமான பி. ஆர். பிலிம்சும் மே 2009 இல் நீதிமன்றத்தில் குற்றச்சாட்டுகளை மறுத்தனர். மும்பை உயர்நீதிமன்றத்தின் உத்தரவின் பேரில் படத்தின் வெளியீடு ஜூன் 2009 வரை தாமதப்படுத்தப்பட்டது.

20வது செஞ்சுரி ஃபாக்ஸ் நிறுவனம், தங்கள் பட உரிமையை வாங்காமல் நகலெடுத்ததற்காக  $14 லட்சம் இழப்பீடு கோரி பி. ஆர். பிலிம்ஸ் மீது வழக்குத் தொடர்ந்தது. இறுதியில் படத்தின் தயாரிப்பாளரிடமிருந்து $200,000 பெற ஒப்புக்கொண்டது. 2014 இல் ரவி சோப்ரா இறந்ததிலிருந்து, இது திரையரங்குகளில் வெளியிடப்படவில்லை.
## இறப்பு
நுரையீரல் புற்றுநோய் பாதிக்கப்பட்ட இரவி வேலூர், கிருத்தவ மருத்துவக் கல்லூரியில் அனுமதிக்கப்பட்டிருந்தார். பின்னர்,12 நவம்பர் 2014 அன்று மும்பையில் உள்ள பிரீச் கேண்டி மருத்துவமனையில் தனது 68 வயதில் இறந்தார்.

## விருதுகள்
1985 ஆம் ஆண்டில், இரவி சோப்ரா தனது ஆஜ் கி ஆவாஜ் (1984) படத்திற்காக 32 வது பிலிம்பேர் விருதுகளில் சிறந்த இயக்குனருக்காக பரிந்துரைக்கப்பட்டார்.

2004 ஆம் ஆண்டில், *பாக்பன்* (2003) படத்திற்காக  சர்வதேச இந்திய திரைப்பட அகாடமி விருதுகள் மற்றும் ஸ்கிரீன் விருதுகளிலும் சிறந்த இயக்குநர் விருதுக்காக பரிந்துரைக்கப்பட்டார்.

## மேற்கோள்கள்

## வெளி இணைப்புகள்
* 

பகுப்பு:இந்தியத் தொலைக்காட்சி இயக்குநர்கள்
பகுப்பு:2014 இறப்புகள்
பகுப்பு:1946 பிறப்புகள்
பூயர்டி

**பூயர்டி** (*Bouyiourdi*, கிரேக்கம்: Μπουγιουρντί) அல்லது *bouyourdi* என்பது கிரேக்க நாட்டு உணவுப்பண்டம் அல்லது பசியூக்கி அல்லது அல்பேனியாவின் பசியூக்கி (meze) ஆகும். இந்த உணவின்  தோற்றம் மாசிடோனியா(Thessalonian). என,  ஒரு அமெரிக்க இதழ் (America's Test Kitchen) கூறுகிறது. இந்த உணவில் ஆட்டுப்பாலாடைக்கட்டி (feta), தக்காளி, மிளகு, ஆர்கனோ, இடலை எண்ணெய், நசுக்கப்பட்ட காய்ந்த சிவப்பு மிளகாய் (Bukovo) ஆகியன அடங்கியுள்ளன. சில நேரங்களில், பதப்படுத்தப்பட்ட கிரேக்க பாலாடைக்கட்டி(kasseri) தூவல், வெங்காயம், பூண்டு ஆகியனவும் சேர்த்து, இவ்வுணவைச் சமைப்பர். கிரேக்க பாரம்பரிய சிற்றுண்டியகமான 'தவெர்னா'வில் (Taverna), இதனை சாதரணமாகக் காணலாம். இதனுடன் தட்டை ரொட்டி (pita) அல்லது வேறு வகையான ரொட்டியும் இணைத்து, இந்த உணவு பரிமாறப்படும். இவ்வுணவின் சிறப்பு என்னவென்றால், இதனுடன் சேர்க்கப்படும் பெரும்பாலான உணவுப்பொருட்கள் கிரேக்க நாட்டுக் கலச்சாரத்தினைச் சேர்ந்தவைகளாக உள்ளன.

## மேற்கோள்கள்

பகுப்பு:பூண்டு உணவுகள்
பெந்தியாலா (இசையமைப்பாளர்)

**பெந்தியாலா நாகேசுவர ராவ்** ( *Pendyala Nageswara Rao* ) (6 மார்ச் 1917- ஆகஸ்ட் 1984) ஓர் இந்திய இசையமைப்பாளரும், பல இசைக்கருவிகளை இயக்கும் கலைஞரும், நடத்துனரும், இசை தயாரிப்பாளரும் ஆவார். இவர் தமிழ் மற்றும் கன்னடம் தெலுங்குத் திரைப்படத்துறைகளில் தனது படைப்புகளுக்காக அறியப்படுகிறார்.

## ஆரம்பகால வாழ்க்கை மற்றும் தொழில்
ஆந்திரப் பிரதேசம் விசயவாடாவுக்கு அருகிலுள்ள வனுகூரில் பிறந்தார். நடிகர் மிக்கிலினேனியும் இவரும் கபிலவை ராமநாத சாஸ்திரியின் மாணவர்களாக இருந்தனர்.

இவரின் தந்தை சீதாராமையா உட்பட இவரது மூதாதையர்கள் இசைக் கலைஞர்களாக இருந்தனர். இதேபோல் இவரும் குழந்தை பருவத்திலிருந்தே இசையில் ஆர்வம் காட்டினார். இவர் தனது தந்தையின்டன் நாடகங்களுக்கு ஆர்மோனியம் வாசித்து வந்தார். *கிருஷ்ண துலாபாரம்* நாடகத்தில் ஜம்பாவதியாக முதல் முறையாக நடித்தார். பின்னர் ஜோன்னவிட்டுல சேஷகிரி, உருசியேந்திரமணி, லட்சுமிராஜ்ஜியம் ஆகியோருடன் துலாபாரம் நாடகத்தில் ருக்மிணி, நாரதர் கதாபாத்திரங்களில் நடித்ததன் மூலம் பார்வையாளர்களின் பாராட்டைப் பெற்றார்.

அந்தக் காலகட்டத்தில் இவரது திறமைகளைப் பார்த்த கடாரு நாகபூஷன், *தல்லி பிரேமா* (1941) திரைப்படத்திற்காக தனது இசைக்குழுவில் பணியாற்ற அழைத்தார். சென்னைக்குச் சென்று ராஜராஜேஸ்வரி பிலிம்ஸில் சேர்ந்து தினகர் ராவ் மற்றும் எஸ். வி. வெங்கட்ராமன் ஆகியோருக்கு உதவி இயக்குனராகப் பணியாற்றினார். இரண்டாம் உலகப் போர் தொடங்கியவுடன் வீடு திரும்பினார். பின்னர் காளி பெஞ்சலா நரசிம்ம ராவின் கீழ் மாயலோகம் பத்தில் ஆர்மோனியம் வாசிப்பவராக பணியாற்ற குடவல்லி ராமபிரம்மத்தால் அழைக்கப்பட்டார். கோ. சூ. பிரகாஷ் ராவ் தனது துரோகி என்ற படத்திற்காக இவரை முழு இசையமைப்பாளராக்கினார். இது இவருக்கு நல்ல புகழைக் கொண்டு வந்தது.  சுமார் 100 படங்களுக்கு இசையமைத்துள்ளார். அவற்றில் சில மறக்கமுடியாத வெற்றிப் படங்களாகும்.

## மேற்கோள்கள்

## வெளி இணைப்புகள்
* 

பகுப்பு:தெலுங்குத் திரைப்படப் பின்னணிப் பாடகர்கள்
பகுப்பு:தமிழ்த் திரைப்பட இசையமைப்பாளர்கள்
பகுப்பு:1984 இறப்புகள்
பகுப்பு:1917 பிறப்புகள்
பகுப்பு:கன்னடத் திரைப்பட இசையமைப்பாளர்கள்
பகுப்பு:தெலுங்குத் திரைப்பட இசையமைப்பாளர்கள்
தாபி தர்மா ராவ்

**தாபி தர்மா ராவ் நாயுடு** ( *Thapi Dharma Rao Naidu* ) என்பவர் ஒரு தெலுங்கு எழுத்தாளரும், பத்திரிகையாளரும், பகுத்தறிவுவாதியும் மற்றும் சமூகச் சீர்திருத்தவாதியும் ஆவார். தெலுங்கு இதழியலில் பேச்சுவழக்கு மொழியின் முன்னோடியாகவும், தெலுங்கு உரைநடை எழுத்தாளர்களின் தலைவராகவும் இவர் கருதப்படுகிறார். 1971 ஆம் ஆண்டில் இந்தியாவின் தேசிய சாகித்திய அகாதமியால் சாகித்திய அகாதமி விருது இவருக்கு வழங்கப்பட்டது. இந்தியாவில், குறிப்பாக தென்னிந்தியாவில் சமூக அறிவியல் துறையில்  பல புத்தகங்களை எழுதியுள்ளார். விதி விலாசம் போன்ற இவரது இலக்கியப் படைப்புகள் இந்திய இலக்கிய வரலாற்றில் இடம் பெற்றுள்ளன. *மாலா பிள்ளா* (1938) *ரைத்து பிட்டா* (1939) *துரோகி* (1948) *ரோஜுலு மாராய்* (1955) போன்ற திரைப்படங்களுக்கு உரையாடல்களையும் பாடல்களையும் எழுதினார்.

## கவுரவங்கள்

* ஆந்திர சாகித்ய அகாதமி இவருக்கு 'விசிஷ்டா சப்யாத்வம்' என்ற விருது வழங்கி கௌரவித்தது.
* தெலுங்கு மொழிக்கு இவர் ஆற்றிய  சேவைக்காக சிருங்கேரி சாரதா மடத்தின் தலைமை மடாதிபதி இவருக்கு 'ஆந்திர விசாரதா' என்ற பட்டத்தை வழங்கி கௌரவித்தார்.
* சிறீ வெங்கடேசுவரா பல்கலைக்கழகத்தின் ஆட்சிமன்றக் குழு உறுப்பினராக இருந்தார்.

## குடும்பம்.
தாபி தர்மா ராவ் நாயுடுவுக்கு இரண்டு மகள்கள் மற்றும் மூன்று மகன்கள் இருந்தனர்.

## மேற்கோள்கள்

## வெளி இணைப்புகள்
*The Encyclopaedia Of Indian Literature (Volume Two); page: 995.
*20th Century Luminaries, தெலுங்கு பல்கலைக்கழகம், Hyderabad, 2005.
* Thapi Dharma Rao profile in IMDb.

பகுப்பு:இந்திய சமுதாய மறுமலர்ச்சியாளர்கள்
பகுப்பு:1973 இறப்புகள்
பகுப்பு:1887 பிறப்புகள்
ஆங்காங் உலர்தாவரகம்

**ஆங்காங் உலர்தாவரகம்** (*Hong Kong Herbarium, *) என்பது ஆங்காங் நகரில் உள்ள உலர் தாவரகம் ஆகும். இது 'வேளாண்மை, மீன்கள் வளங்காப்புத் துறை'யால் மேலாண்மைச் செய்யப்படுகிறது. ஆங்காங் உலர்தாவரகம் என்ற அமைப்பு, 1878 ஆம் ஆண்டு நிறுவப்பட்டது. இதில் ஏறத்தாழ  48,000 தாவரயினங்களின் மாதிரிகள் பேணப்படுகின்றன. இவ்வமைப்பு இந்நகரத்தின் தாவர மாதிரிகளை முறையாக சேகரித்தல், இனங்காணுதல், வளங்களைப் பாதுகாக்கும் பொறுப்புஆகியவற்றிற்கு பொறுப்பேற்று செயற்படுகிறது.

## மேற்கோள்கள்

## மேலதிக வளங்கள்
* 

## வெளியிணைப்பு
* Official website

பகுப்பு:ஆசியாவின் உலர்தாவரகங்கள்
பெர்ரிசயனைடு

**பெர்ரிசயனைடு** (*Ferricyanide*) என்பது ஓர் அயனியாகும் [Fe(CN)6]3− என்ற மூலக்கூற்று வாய்பாட்டால் இந்த அயனி அடையாளப்படுத்தப்படுகிறது. அரிய இந்த அயனி அறுசயனோபெர்ரேட்டு  என்ற பெயராலும் அடையாளப்படுத்தப்படுகிறது. ஆனால் முறையான பெயரிடல் முறையில் அறுசயனிடோபெர்ரேட்டு(III) என்பது இதன் பெயராகும். பெர்ரிசயனைடு அயனியின் மிகவும் பொதுவான உப்பு பொட்டாசியம் பெர்ரிசியனைடு ஆகும்.  இவ்வுப்பு கரிம வேதியியலில் ஓர் ஆக்சிசனேற்றியாகப் பயன்படுத்தப்படும் ஒரு சிவப்பு நிறப்படிகப் பொருளாகும்.

## பண்புகள்
[Fe(CN)6]3− அயனி என்பது ஆறு சயனைடு ஈந்தணைவிகள் எண்முக வடிவத்தில் பிணைக்கப்பட்ட Fe3+ மையத்தைக் கொண்டுள்ளது. அணைவில் Oh சமச்சீர் உள்ளது. இரும்பு குறைந்த சுழல் மற்றும் தொடர்புடைய பெர்ரோசயனைடு அயனியாக [Fe(CN)6]4− எளிதில் குறைக்கப்படுகிறது. இது ஒரு பெர்ரசு அயனி (Fe2+) வழிப்பெறுதியாகும். இந்த ஏற்றவொடுக்க இணை மீளக்கூடியதாகும் இது Fe-C பிணைப்புகளை உருவாக்கவோ அல்லது உடைக்கவோ செய்வதில்லை:

:[Fe(CN)6]3− + e− ⇌ [Fe(CN)6]4−

இந்த ஏற்றவொடுக்க இணை மின் வேதியியலில் ஒரு தரநிலையாகும். 

பொட்டாசியம் சயனைடு போன்ற முதன்மை குழு சயனைடுகளுடன் ஒப்பிடும்போது, சயனைடு அயனிக்கும் (CN− ) Fe3+ அயனிக்கும் இடையே உள்ள வலுவான பிணைப்பு காரணமாக பெர்ரிசயனைடுகள் மிகவும் குறைவான நச்சுத்தன்மை கொண்டவையாகத் திகழ்கின்றன. இவை கனிம அமிலங்களுடன் வினைபுரிந்து, அதிக நச்சுத்தன்மை வாய்ந்த ஐதரசன்  சயனைடு வாயுவை வெளியிடுகின்றன.

## பயன்கள்
இரும்பு(II) உப்புகளுடன் பெர்ரிசியனைடு சேர்த்து சூடுபடுத்தப்படும்போது பாரம்பரிய நிறமான புருசியன் நீலம் என்ற  நீல அச்சுப்படிகளில் பயன்படுத்தப்படும் நிறமி கிடைக்கிறது. 

## மேலும் காண்க
*பொட்டாசியம் பெர்ரிசயனைடு
## மேற்கோள்கள்

பகுப்பு:இரும்பு(II) சேர்மங்கள்
பகுப்பு:எதிர்மின் அயனிகள்
பகுப்பு:இரும்பு அணைவுச் சேர்மங்கள்
பகுப்பு:சயனோமெட்டலேட்டுகள்
கெர்மாடெக் தீவுகள்

**கெர்மாடெக் தீவுகள்** (*Kermadec Islands* ( ; )) என்ற தீவுக்கூட்டமானது, அயன அயல் மண்டலத்திலுள்ள தெற்கு அமைதிப் பெருங்கடலில் உள்ளது. இத்தீவுக்கூட்டம் நியூசிலாந்தின் பகுதியாகும். இத்தீவுகள்  நியூசிலாந்தின் வடக்குத் தீவிலிருந்து வடகிழக்கில்  தூரத்தில் இருக்கிறது. இதே தொலைவில் வடமேற்கே தொங்கா இருக்கிறது. இத்தீவுக்கூட்டத்தின் பரப்பளவு  ஆகும். மொத்த பரப்பளவின் பெரும்பகுதி மனிதர் வாழ்வதில்லை. இருப்பினும், இராவுல் தீவு நிலையத்தில் மானுடர் வாழ்கின்றனர்.

### இராவுல் தீவு நிலையம்

இந்நிலையத்தில் வானிலையியல் அலுவலகமும், வானொலி நிலையமும், நியூசிலாந்து வளங்காப்புத் துறை பணியாளர்கள், தன்னார்வலர்கள் ஆகியோர்களுக்கான விடுதியும் (1937 ஆம் ஆண்டு முதல்) அமைந்துள்ளது. இந்நிலையமே நியூசிலாந்தின் வடபகுதி எல்லை பாதுகாப்பு அலுவலகம் ஆகும்.

### அணு சோதனை
1955 ஆம் ஆண்டு, பிரித்தானிய அரசாங்கம் மக்கள் அடர்வு இல்லாத தூரமான இடங்கள், அணு சோதனைக்கு தேவைப்பட்டது. பிரித்தானியாவின் ஐதரசன் குண்டு கருவிகளை வளர்த்தெடுப்பதற்கான தேர்ந்தெடுக்கப்பட இடங்களில் இத்தீவுக்கூட்டமும் ஒன்றாக இருந்தது.

### காலநிலை
இத்தீவின் காலநிலையானது அயன அயல் மண்டலம் ஆகும். இங்குள்ள சராசரி மாத வெப்பநிலை பிப்பிரவரி மாதத்தில்  இருக்கிறது. ஆகத்து மாதத்தில் வெப்பநிலை  ஆக இருக்கும். வருடாந்திர சராசரி மழை அளவு  ஆகும். மிகக் குறைவான மழையளவு அக்டோபர் முதல் சனவரி வரை நிகழ்கிறது.

## உயிர் வளங்கள்
*இத்தீவில்113 கலன்றாவரங்கள் உள்ளன.  அவற்றில் 23 அகணியத் தாவரங்கள் இருக்கின்றன. 52மலைப்பாசிகள் உள்ளன.  89 பூஞ்சைப்பாசிகளும், பூஞ்சைகளும் தனித்துவமான தாவரயினங்களாக திகழ்கின்றன. இத்தீவின் பெரும்பாலான தாவரங்கள், நியூசிலாந்தில் இருந்தே கொண்டு வரப்பட்டன. இது போல 152 அறிமுகப்படுத்தப்பட்ட இனங்களாக உள்ளன. 
*இத்தீவிற்கே உரிய பாலுட்டிகள் இல்லை என ஆவணப்படுத்தப் பட்டுள்ளது. பல கடற்பறவைகளின் இனப்பெருக்க இடமாக இத்தீவுகள் உள்ளன.

## மேற்கோள்கள்

பகுப்பு:பசிபிக் பெருங்கடலின் தீவுக்கூட்டங்கள்
பிரபா பாரதி

**பிரபா பாரதி** (*Prabha Bharti*-இறப்பு 2000) 1960 முதல் 1990 வரை புகழ்பெற்ற இந்திய கவ்வாலி மற்றும் கசல் பாடகி ஆவார். இந்தியாவில் முதல் பெண் கவ்வால்-பாடகராக இருந்தார் பிரபா. கவ்வாலி பாரம்பரியமாக ஆண் பாடகர்களின் காப்பகமாக இருக்கும் சூபித்துவ பக்தி இசை ஒரு வடிவமாகும். தனது இசைத்தொகுப்பான "ரங்-இ-கவ்வாலி" (1978), கவாலீஸ், "சாப் திலக்" மற்றும் "மை நி மை",  தவிர, "பிரபா பாரதி கசல் & கவாலி" என்ற இசைத்தொகுப்பு, கேசர் சிங் நருலா இசையுடன் சரிகம (எச். எம். வி-இ. எம். ஐ. ஐ) வெளியிட்டது.

## தொழில் வாழ்க்கை
பிரபா தனது இசை வாழ்க்கையைத் தொடங்கியபோது, இவர் முட்டுக்கட்டையாக அதிகமாக இருப்பதை உணர்ந்து கொண்டார், இருப்பினும் பின்னர் பெண் கவ்வால்களின் போக்கு பிரபலமானது. பாலிவுட்டில் பிலிமி கவாலி பாலினப் போரைச் சித்தரிக்கத் தொடங்கியது, இதில் ஆண் மற்றும் பெண் கவ்வால் ஒருவருக்கொருவர் போட்டியிட்டனர். ஒரு இந்து குடும்பத்தில் பிறந்த இவர், சூஃபி வட்டாரங்களில் விரும்பப்படும் பாடகியாக இருந்தார். மேலும் வணிக மற்றும் தனியார் இடங்கள் மற்றும் புனிதத் தலங்களில் நிகழ்ச்சிகளை நடத்தினார்.

1970கள் மற்றும் 1980களில் இவர் தொழில் வாழ்க்கையின் உச்சத்திலிருந்தபோது, தில்லி, உத்தரப்பிரதேசம் மற்றும் பெரிய நகரங்களில் முன்னணி கவ்வாலாக இருந்தார். உஸ்தாத் சோட்டே உசாஃப், நசீர் பாரதி, அப்சல் இக்பால் மற்றும் இமாம் கான் உள்ளிட்ட ஆண் கவ்வால்களுக்கு எதிரான பல கவ்வாலி போட்டிகளில் வென்றார். 1971 இந்திய-பாக்கித்தான் போரின் போது இந்தியத் தரைப்படை வீரர்களுக்கு நிதி திரட்டுவதற்காக இவர் கச்சேரிகளையும் ஏற்பாடு செய்தார். 1980ஆம் ஆண்டில், இந்தியக் குடியரசு தின கொண்டாட்டங்களின் ஒரு பகுதியாக, இந்திய மக்கள் தொடர்புத் துறை குழு நிதியுதவியுடன் துபாய், குவைத், திமிஷ்கு, அபுதாபி மற்றும் மஸ்கத் போன்ற மத்திய கிழக்கு நாடுகளில் இவரது குழு தொடர்ச்சியாக இசை நிகழ்ச்சிகளை நிகழ்த்தியது.

பாலிவுட் பின்னணி பாடகராகவும் ஒரு சில பாடல்களை பிரபா பாடினார். இவர் 1970 முதல் 1980களில் செழித்து 1990கள் வரை சுறுசுறுப்பாக இருந்தார். இவர் மும்பை அந்தேரியில் வசித்து வந்தார். பிரபா 2000களின் பிற்பகுதியில் இறந்தார்.

## மேற்கோள்கள்

## வெளி இணைப்புகள்

* Prabha Bharti at AllMusic
* 

பகுப்பு:சூபி இசை
பகுப்பு:கசல் பாடகர்கள்
அறுகுவெளி

**அறுகுவெளி** என்பது இலங்கையில் வட மாகாணத்தின் யாழ்ப்பாண மாவட்டத்தில் அமைந்துள்ள ஒரு கிராமம் ஆகும். இது தென்மராட்சி பிரதேச செயலாளர் பிரிவில் அமைந்துள்ளது. இது சாவகச்சேரிக்குத் தெற்கே சுமார் 10 கிலோமீட்டர் தூரத்தில் அமைந்துள்ளது.

## மேற்கோள்கள்


## வெளி இணைப்புகள்

*தொகைமதிப்பு மற்றும் புள்ளிவிபரத் திணைக்களம், இலங்கை



பகுப்பு:யாழ்ப்பாண மாவட்டத்திலுள்ள ஊர்களும், நகரங்களும்
குமுட்டிக் கீரை

**குமுட்டிக் கீரை** அல்லது **காமாட்சிக்கீரை** (*Allmania nodiflora*, *ஆல்மேனியா நோடிஃப்ளோரா*)  என்பது கார்ல் வான் லின்னயசு என்பவரால் முதன்முதலில் விவரிக்கப்பட்ட  அமராந்தேசியே தாவரமாகும். மேலும் இதன் தற்போதைய பெயரை இராபர்ட் பிரவுனும், இராபர்ட் வைட் வழங்கியுள்ளனர். இவ்வினம்  ஆல்மேனிய பேரினத்தினைக் குறிக்கிறது. இப்பேரினம் அமராந்தேசியே என்ற குடும்பத்தின் ஒரு பகுதியாகும்.
 நோய் எதிர்ப்புத் திறனை தரும் கீரையென நம்பப்படுகிறது.

## வளரியல்புகள்
இது தரைபடர் செடி ஆகும். இதில் இருவகைத் தாவரங்கள் உள்ளன. அதிக நீர் கிடைக்கும் பகுதியில் உள்ள இடத்தில் வளரும் தாவரத்தின் பூக்கள்  பச்சை நிறத்திலும், நீர் பிடிப்பு குறைவாக உள்ள இடத்தில் வளரும் இதே இனம் சிவப்பு நிற மலர்களையும் தரும் இயல்பைப் பெற்றிருக்கிறது. இரு நிறத்திலும் பூக்கள் பந்து போல, உருண்டையாக இருக்கிறது.

## படத்தொகுப்பு

File:Mal kukkur (Marathi माळ कुक्कुर) (48913748243).jpg|தரைபடர் செடி
File:Pethaar-thaaval (Malayalam പേതാർതാവൽ) (48918023036).jpg|இலையமைவு
File:Gurugu kura (Telugu గురుగు కూర) (48914481352).jpg|நீர் வளம் அதிகமுள்ள இடத்தில் பூக்கள் பச்சையாக இருக்கும்
படிமம்:Allmania_nodiflora_is_it_W2_IMG_1667.jpg|link=Fil:Allmania_nodiflora_is_it_W2_IMG_1667.jpg|கேரளாவில் கடைக்கீரை என்கின்றனர். நீர் குறைவு.


## இதையும் காணவும்
* கீரைகளின் பட்டியல்

## மேற்கோள்கள்

## வெளி இணைப்புகள்

பகுப்பு:பூக்கும் தாவரங்கள்
பகுப்பு:கீரைகள்
பகுப்பு:தகவற்பெட்டி தேவைப்படும் தாவரவியல் கட்டுரைகள்
பகுப்பு:தமிழ்நாட்டின் தாவரங்கள்
யூரோப்பியம்(III) கார்பனேட்டு

**யூரோப்பியம்(III) கார்பனேட்டு** (*Europium(III) carbonate*) என்பது Eu2(CO3)3 என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும்.

## தயாரிப்பு
அம்மோனியம் கார்பனேட்டுடன் யூரோபியம்(III) குளோரைடைச் சேர்த்து இதன் நீரிய கரைசலை சூடாக்குவதன் மூலம் யூரோபியம்(III) கார்பனேட்டை தயாரிக்கலாம்.  ஐதரோகுளோரிக் அமிலம் மற்றும் அம்மோனியம் கார்பனேட்டு கரைசலின் வினையிலிருந்து பெறப்பட்ட ஒரு நிறைவுற்ற கார்பன் டை ஆக்சைடு அம்மோனியம் கார்பனேட்டு கரைசலும் யூரோப்பியம் உப்புக் கரைசலுடன் வினைபுரிந்து யூரோப்பியம் கார்பனேட்டைக் கொடுக்கும். யூரோப்பியம்(III) அசிடேட்டின் வெப்ப சிதைவு வினையும், நீரில் கரைக்கப்பட்ட யூரோபியம்(III) ஆக்சைடுடன் மீவெப்ப கார்பன் டை ஆக்சைடின் வினை ஆகியவையும் இதர தயாரிப்பு முறைகளாகும்.

## வேதிப் பண்புகள்
யூரோப்பியம்(III) கார்பனேட்டு அமிலத்தில் கரைந்து கார்பனீராக்சைடைக் கொடுக்கிறது:

: Eu2(CO3)3 + 6 H+ → 2 Eu3+ + 3 H2O + 3 CO2↑

உயர் வெப்பநிலையில் யூரோப்பியம்(III) கார்பனேட்டு சிதைவுக்கு உள்ளாகி யூரோப்பியம்(III) ஆக்சைடாக மாறுகிறது:

: Eu2(CO3)3 → Eu2O3 + 3 CO2↑

## மேற்கோள்கள்

பகுப்பு:யூரோப்பியம்(III) சேர்மங்கள்
பகுப்பு:கார்பனேட்டுகள்
அனிதா சிங்வி

**அனிதா சிங்வி** (*Anita Singhvi*-பிறப்பு 22 சூலை 1964) ஓர் இந்தியப் பாரம்பரிய பாடகர் ஆவார். இவர் ஒரு சிறந்த சூபித்துவ இசைப் பாடகர் ஆவார்.

## இளமை
அனிதா சிங்வி இராசத்தான் மாநிலம் சோத்பூரில் ஒரு வணிக குடும்பத்தில் பிறந்தார். அனிதா இளங்கலை மற்றும் இளங்கலைச் சட்டம் பட்டம் பெற்றுள்ளார். அனிதா தனது பதினைந்து வயதிலேயே கசல் பாடுவதில் ஆர்வம் காட்டினார். பண்டிதர் சிர்சாகரின் வழிகாட்டுதலின் கீழ் குவாலியர் கரானா பயிற்சியைத் தொடங்கினார்.

## தொழில்
அனிதா சிங்வி நக்ஷ்-இ-நூர் இசைத்தொகுப்பு மூலம் அறிமுகமானார். அவர் இந்தியா மற்றும் வெளிநாடுகளில் (மத்திய கிழக்கு, ஐரோப்பா, அமெரிக்கா) பல இசை நிகழ்ச்சிகளை நிகழ்த்தியுள்ளார்.

## தனிப்பட்ட வாழ்க்கை
பிரபல வழக்கறிஞரும், இந்திய தேசிய காங்கிரசு கட்சி செய்தித் தொடர்பாளருமான அபிஷேக் சிங்வியை, அனிதா திருமணம் செய்து கொண்டார்.  இவர்களுக்கு இரண்டு மகன்கள் உள்ளனர்.

## திரைப்படவியல்

* நக்ஷ்-இ-நூர்
* வெட்கம்-இ-கசல்
* சதா-இ-சூஃபி
* ஸஹ்-இ-நஸீப்
* பக்தி சூஃபி பக்தி
* தஜல்லி

## மேற்கோள்கள்

பகுப்பு:1964 பிறப்புகள்
பகுப்பு:வாழும் மக்கள்
பகுப்பு:சூபி அறிஞர்கள்
பார்வதி குமாரி

**பார்வதி குமாரி** (*Parvati Kumari*) என்பவர் ஒரு புகழ்பெற்ற இந்தியப் பாரம்பரிய பாடகி ஆவார். இவருடைய சிறந்த  சூஃபி இசைப் பங்களிப்புகளுக்காக அங்கீகரிக்கப்பட்டார். இவரது ஆழ்ந்த இசைத் திறன் மற்றும் வசீகரிக்கும் விளக்கக்காட்சிகள் இவரை இந்தியாவில் குறிப்பிடத்தக்க நபராக நிறுவியுள்ளது. சூபி இசை வெளிப்பாடுகளின் உலகில் இவர் திறமைக்குப் பாராட்டுக்களைப் பெற்றார்.

## இளமை
பார்வதி குமாரி கந்தருவ மகாவித்தியாலயத்தில் சங்கீத விசாரத்தினையும் தில்லி பல்கலைக்கழகத்தில் இசையில் இளங்கலைப்  பட்டத்தினையும் பெற்றார்.

## தொழில்
புகழ்பெற்ற இசை அமைப்பான **சரிகம இந்தியா**, பார்வதி குமாரியின் விதிவிலக்கான இசைத் திறனைக் கண்டறிவதில் முக்கிய பங்காற்றியது. இவரது "**பார்ஸ் பார்சே நைனா**" எனும் இசைத்தொகுப்பின் வெளியீடு மூலம் அறிமுகமானார். இந்த அறிமுக இசைத்தொகுப்பு இவரது வசீகரிக்கும் குரல் திறன்களை வெளிப்படுத்தியது மட்டுமல்லாமல், இசை உலகில் இவரது கலை ஆய்வுக்கான தொடக்கத்தையும் தந்தது. மேலும் இவர் இசைத் துறையில் நம்பிக்கைக்குரிய அங்கீகாரத்தைப் பெற்றார்.

## மேற்கோள்கள்

பகுப்பு:வாழும் மக்கள்
பகுப்பு:சூபி அறிஞர்கள்
நடாலியா பொலோன்ஸ்கா-வாசிலென்கோ

**நடாலியா பொலோன்ஸ்கா-வாசிலென்கோ** (*Nataliia Polonska-Vasylenko*, ; 31 February [ஓ. எஸ். 12 பிப்ரவரி] 1884 - 8 சூன் 1973) என்பவர் 20 ஆம் நூற்றாண்டின் முதன்மையான உக்ரேனிய வரலாற்றாசிரியர்களில் ஒருவர். இவர் உக்ரேனிய வரலாற்றக் கல்வியாளரும் அரசியல்வாதியுமான மைகோலா வாசிலென்கோவின் மனைவி ஆவார்.

## வாழ்க்கையும் தொழிலும்
பொலோன்ஸ்கா-வாசிலென்கோ தன் தாயார் மரியா ஃபியோடோரோவ்னா வழியாக உருசிய பிரபுக்கள் மரபைச் சேர்ந்தவர். அவர் ஓரியோல் மாகாணத்தைச் சேர்ந்தவர். இவரின் தந்தை உருசிய பேரரசின் அதிகாரியான, டிமிட்ரோ மென்ஷோவ் (1855–1918) என்பவர் ஆவார். பொலோன்ஸ்கா-வாசிலென்கோ கீவ் பல்கலைக்கழகத்தில் மிட்ரோஃபான் டோவ்னர்-ஜபோல்ஸ்கியின் கீழ் வரலாற்றைப் பயின்றார். மேலும் 1912 முதல் கீவை- அடிப்படையாகக் கொண்ட இஸ்டாரிகல் சொசைட்டி ஆஃப் நெஸ்டர் தி கிரோனிக்லரில் உறுப்பினராக இருந்தார். 1916 முதல், இவர் கீவ் பல்கலைக்கழகத்தில் விரிவுரையாளராகவும், அதன் தொல்லியல் அருங்காட்சியகத்தின் இயக்குநராகவும் இருந்தார். மேலும் டாரிடா அறிவியல் ஆவணக் குழுவில் உறுப்பினராக இருந்தார். 1920 களில், சோவியத் ஆட்சியின் மிகவும் தாராளவாத ஆண்டுகளில், இவர் புவியியல், தொல்லியல் மற்றும் கலை நிறுவனத்தில் பேராசிரியராகவும், அனைத்து உக்ரேனிய அறிவியல் அகாதமியில் ஆராய்ச்சி கூட்டாளராகவும் இருந்தார்.  ஜோசப் ஸ்டாலின் ஆட்சிக் காலத்தில் 1930 களில்   தூய்மைப்படுத்தல்கள் என்ற பெயரிலான ஒடுக்குமுறைகளுக்கு சாட்சியாக இருந்தார். ஆனால் அதில் இருந்து தப்பிப் பிழைத்தார். மேலும் 1937 முதல் 1941 வரை மறுசீரமைக்கப்பட்டு, சோவியமயமாக்கப்பட்ட அகாதமியில் உறுப்பினராக இருந்தார். 1940 ஆம் ஆண்டில், இவர் முனைவர் பட்டம் பெற்றார். மேலும் கீவ் பல்கலைக்கழகத்தில் பேராசிரியரானார். செருமானிய ஆக்கிரமிப்பின் போது, இவர் கீவ் மத்திய ஆவணக்காப்பகத்தை வழிநடத்தினார். மேலும் கீவ் நகர நிர்வாகத்திலும் பணிபுரிந்தார். தெருக்களின் பெயர்களை மாற்றும் பணிக்கு பொறுப்பேற்றார். மேலும் கீவ் நிலைமாறுகால ஆவணக் காப்பக அருங்காட்சியகத்தின் (செருமானிய ஆக்கிரமிப்பின் சாதனைகள் மற்றும் கம்யூனிஸ்டுகளின் குற்றங்கள் குறித்து உருவாக்கபட்டது) பொறுப்பை ஏற்றார். போரின் அலை செருமானியர்களுக்கு எதிராக திரும்பியதால், இவர் மேற்கு நோக்கி முதலில் லிவீவ், பின்னர் பிராகா,  இறுதியாக பவேரியா என தப்பி ஓடினார். இவர் பிராகாவில் (1944-45) இருந்த  உக்ரைனியன் இலவச பல்கலைக்கழகத்தில்  பேராசிரியராக இருந்தார்.  மேலும் இந்த கல்வி நிறுவனத்துடன் சேர்ந்து முனிச்சிற்கு சென்றார். அங்கு இவர் 1973 இல் இறக்கும் வரை தொடர்ந்து கற்பித்தார். 1960 களில், அமெரிக்க அடிப்படையிலான  உக்ரேனிய வரலாற்று சங்கத்தை நிறுவுவதி தீவிரமாக பணியாற்றினார். மேலும் 1965 முதல் அதன் துணைத் தலைவராக இருந்தார்.

## மேற்கோள்கள்

பகுப்பு:1973 இறப்புகள்
பகுப்பு:1884 பிறப்புகள்
பகுப்பு:உக்ரைனிய வரலாற்றாளர்கள்
தகர (திரைப்படம்)

***தகர*** என்பது 1979-இல் வெளிவந்த மலையாளத் திரைப்படம் ஆகும். பத்மராஜன் என்பவரின் சிறுகதையை திரைப்படமாக பரதன் இயக்கியிருந்தார்.

இத்திரைப்படத்தில் பிரதாப் போத்தன், சுரேகா, நெடுமுடி வேணு மற்றும் கே. ஜி. மேனன் ஆகியோர் முக்கிய கதாபாத்திரங்களில் நடித்திருக்கின்றனர். திரைப்படம் பரதன் மற்றும் வேணும் ஆகியோருக்கு நற்பெயர் பெற்றுத் தந்தது. 1992-இல் தமிழ் மொழியில் *[[ஆவாரம் பூ (திரைப்படம்)|ஆவாரம் பூ]]* என்ற பெயரில் மறு ஆக்கம் செய்யப்பட்டது.

## நடிகர்கள்
*பிரதாப் போத்தன் - தகர
*சுரேகா மேரி - சுபாசினி
*நெடுமுடி வேணு - செல்லப்ப ஆசாரி
*கே. ஜி. மேனன் - மூப்பன்
*அநிருதன் - புள்ளை
* ஸ்ரீலதா (நடிகை) - காமாட்சி
*சாந்த தேவி - சுபாஷினியின் தாய்

## விருதுகள்
*சிறந்த திரைப்படத்திற்கான பிலிம் பேர் விருது - மலையாளம் - (1979)

## மேற்கோள்கள்

## வெளி இணைப்புகள்
* 

பகுப்பு:1979 மலையாளத் திரைப்படங்கள்
பகுப்பு:இந்திய மலையாளத் திரைப்படங்கள்
யூரோப்பியம்(III) பாசுபேட்டு

**யூரோப்பியம்(III) பாசுபேட்டு** (*Europium(III) phosphate*) என்பது EuPO4 என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும்.  யூரோப்பியத்தின் அறியப்பட்டுள்ள பாசுபேட்டு உப்புகளில் இதுவும் ஒன்றாகும். யூரோப்பியம்(II) பாசுபேட்டு (Eu3(PO4)2) , யூரோப்பியம்(II,III) பாசுபேட்டு (Eu3Eu(PO4)3) என்பவை அறியப்பட்டுள்ள பிற யூரோப்பியம் பாசுபேட்டுகளாகும்.

## தயாரிப்பு
சிறிய மூலக்கூறுகளிலிருந்து திண்மங்களைத் தயாரிக்கப் பயன்படும் குழைம-கரைசல் செயல்முறையில் யூரோப்பியம்(III) பாசுபேட்டு தயாரிக்கப்படுகிறது. முதலில், யூரோபியம்(III) ஆக்சைடு சேர்மத்துடன் நைட்ரிக் அமிலத்தின் சமநிலை அளவுகளில் கரைக்கப்பட்டு பின்னர் 10% பாசுபாரிக் அமிலம் அதிகமாக சேர்க்கப்படுகிறது. காரகாடித்தன்மை சுட்டெண் மதிப்பை 4 ஆக சரிசெய்வதற்கும், குழைமத்தை உருவாக்குவதற்கும் இந்த செயல்முறையில் கூடுதலாக அம்மோனியாவும் சேர்க்கப்பட வேண்டும்.  பின்னர் வினையில் உருவாகும் குழைமத்தை தண்ணீரில் கழுவி  1200 °செல்சியசு வெப்பநிலைக்கு ஒருநாள் முழுவதும் சூடேற்றப்பட்டு யூரோப்பியம்(III) பாசுபேட்டு தயாரிக்கப்படுகிறது.

## பண்புகள்
யூரோப்பியம்(III) பாசுபேட்டு CePO4 சேர்மத்தை ஒத்த உருவ மோனோசைட்டு படிக அமைப்பு முறையில் படிகமாகிறது. P21/n (எண். 14, நிலை 2) என்ற இடக்குழுவில் a = 668.13(10), b = 686.18(9), c = 634.91(8) பைக்கோமீட்டர்  மற்றும்  β = 103.96(1)° என்ற அணிக்கோவை அளவுருக்களும் கொண்டு ஓர் அலகு செல்லுக்கு நான்கு வாய்பாட்டு அலகுகள் என்ற அளவில் இது படிகமாகிறது. யூரோப்பியம்(III) பாசுபேட்டின் வெப்பக் கொண்மை 298.15 கெல்வின் வெப்பநிலையில் 111.5 யூல்·கெல்வின்−1·மோல்−1 என்ற அளவிலும் பருமக் குணகம் 159(2) கிகாபாசுக்கல் என்ற அளவிலும் உள்ளன.  

## மேற்கோள்கள்

பகுப்பு:யூரோப்பியம்(III) சேர்மங்கள்
பகுப்பு:பாசுபேட்டுகள்
சித்தி முஸ்தா முலியா

**சித்தி முஸ்தா முலியா** (*Siti Musdah Mulia*) (பிறப்பு 1958) இந்தோனேசியப் பெண்கள் உரிமை ஆர்வலரும் மற்றும் மதப் பேராசிரியரும் ஆவார். இந்தோனேசிய அறிவியல் நிறுவனத்தில் ஆராய்ச்சி பேராசிரியராக நியமிக்கப்பட்ட முதல் பெண்மணியும் ஆவார். தற்போது சியாரிஃப் இதயதுல்லா மாநில இசுலாமிய பல்கலைக்கழகத்தில் பட்டதாரி ஆய்வுகள் பள்ளியில் இசுலாமிய அரசியல் சிந்தனைத் துறை விரிவுரையாளராக உள்ளார். 2007 முதல், இந்தோனேசியாவில் மதங்களுக்கிடையேயான உரையாடலை ஊக்குவிப்பதை நோக்கமாகக் கொண்ட மதம் மற்றும் அமைதி குறித்த இந்தோனேசிய மாநாட்டின் தன்னார்வ தொண்டு நிறுவனத்தின் தலைவராக சித்தி பணியாற்றியுள்ளார். முன்னாள் இந்தோனேசியக் குடியரசுத் தலைவர் மேகவதி சுகர்ணோபுத்திரியால் நிறுவப்பட்ட சிந்தனைக் குழுவான மேகாவதி நிறுவனத்தின் இயக்குநராகவும் பணியாற்றினார்.

## ஆரம்பகால வாழ்க்கை.
தெற்கு சுலாவெசியின் போன் என்னுமிடத்தில் 1958 ஆம் ஆண்டில் ஒரு பழமைவாத முஸ்லிம் குடும்பத்தில் சித்தி முஸ்தா பிறந்தார். இவரின் தந்தை ஒரு உள்ளூர் இசுலாமியத் தலைவராக இருந்தார். அவர் தாருல் இசுலாத்தில் ஒரு படைப்பிரிவுத் தலைவராகப் பணியாற்றினார். அதே நேரத்தில் இவரின் தாயார் தனது கிராமத்திலிருந்து வந்து இசுலாமிய பள்ளியில் பட்டம் பெற்ற முதல் பெண் ஆவார்.

## தொழில் வாழ்க்கை
1997 ஆம் ஆண்டில், சியாரிஃப் இதயதுல்லா இசுலாமிய அரசு பல்கலைக்கழகத்தில் இசுலாமிய சிந்தனையில் முனைவர் பட்டம் பெற்ற முதல் பெண்மணி என்ற பெருமையை சித்தி முஸ்தா முலியா பெற்றார். 1999 முதல் 2007 வரை இவர் மத விவகார அமைச்சகத்தின் மூத்த ஆலோசகராக பணியாற்றினார். அங்கு இந்தோனேசியாவின் முன்மொழியப்பட்ட இசுலாமிய சட்டக் குறியீட்டை சவால் செய்யும் 2004 சட்ட வரைவு, சிறுவர் திருமணம் மற்றும் பலமனைவி மணம் போன்றவை தடை செய்ய சட்டத்திருத்தம் வேண்டும் என்றும், வன்முறை போராட்டங்கள் காரணமாக மதங்களுக்கு இடையிலான நிகழும் திருமணத்தை அனுமதிக்க வேண்டும் என்றும் பரிந்துரைத்தார். இறுதியில் மறுவடிவமைப்பு கைவிடப்பட்டது. 2000 முதல் 2005 வரை, இந்தோனேசிய உலமா அமைப்பின் ஆராய்ச்சி பிரிவின் தலைவராக இருந்தார்.

சித்தி முஸ்தா, *இஸ்லாம் கிரிட்டிசைஸ் பாலிகாமி* (2003), *த ரெஃஃபார்மிஸ்ட் முஸ்லிமா என்சைக்ளோபீடியாஃ எசென்ஸ் ஆஃப் ஐடியாஸ் ஃபார் ரீஇன்டர்பிரெட்டேஷன் அண்ட் ஆக்சன்* (2004) மற்றும் *இஸ்லாம் அண்ட் தி இன்ஸ்பிரேஷன் ஆஃப் ஜெண்டர் ஈக்வாலிட்டி* (2005) உள்ளிட்ட புத்தகங்களையும்  எழுதியுள்ளார். 2020 ஆம் ஆண்டில், இவர் *ரெஃஃபார்மிஸ்ட் முஸ்லீமா* என்ற புதுப்பிக்கப்பட்ட பதிப்பை வெளியிட்டார்.

இசுலாமிய பிரச்சினைகள் குறித்து மிதமான கருத்துக்களை வெளிப்படுத்திய சித்தி முஸ்தா, பெண்கள் ஹிஜாப் அணிய வேண்டும் என்று எந்த உத்தரவும் இல்லை என்றும், எல்ஜிபிடி நட்பு உணர்வுகளை வெளிப்படுத்தியதாகவும் கூறியுள்ளார். பலதார மணம் ஹராம் என்றும் முஸ்தா கருதினார் . முஸ்லிம் பெண்கள் இசுலாமிய போதனைகளைத் தாங்களே விளக்கி உலமாக்களாக மாற அனுமதிக்கப்பட வேண்டும் என்ற கருத்தையும் வெளிப்படுத்தியுள்ளார்.

## பாராட்டுகள்
சித்தி முஸ்தா 2007 ஆம் ஆண்டு அமெரிக்க அரசாங்கத்திடமிருந்து சர்வதேச வீரதீரப் பெண்கள் விருதைப் பெற்றார். 2008 ஆம் ஆண்டில், இசுலாத்தில் உரையாடல் மற்றும் உள்ளடக்கத்தை ஊக்குவிப்பதற்கான இவரது பணிக்காக யாப் தியாம் இயன் மனித உரிமைகள் விருதும் இவருக்கு வழங்கப்பட்டது.

## மேற்கோள்கள்

பகுப்பு:1958 பிறப்புகள்
பகுப்பு:வாழும் மக்கள்
பகுப்பு:பெண்கள் உரிமைகள் செயற்பாட்டாளர்கள்
பாலச்சந்திர மேனன்

**பாலச்சந்திர மேனன்** (; பிறப்பு ஜனவரி 1954) என்பவர் இந்திய திரைப்பட திரை கதாசிரியர், நடிகர் மற்றும் இயக்குநர் ஆவார். இவர் மலையாளத் திரைப்படங்களில் 1980 களில் 40 திரைப்படங்களை இயக்கியுள்ளார். நூற்றுக்கும் மேற்பட்ட மலையாளத் திரைப்படங்களில் நடிகராக நடித்துள்ளார்.

1998 இல் *[[சமந்தரங்கள்]]* என்ற திரைப்படத்தில் ஸ்டேசன் மாஸ்டராக ஸ்மாயில் என்ற கதாபாத்திரத்தில் நடித்தார். அந்தப் படத்தில் சிறிந்த நடிப்பினை வெளிபடுத்தியமைக்காக  தேசிய விருது உட்பட இரு விருதுகளைப் பெற்றுள்ளார்.

## இலக்கியப் படைப்புகள்
* அச்சுவேட்டண்டே வீடு
* முகம் அபிமுகம்
* சமந்தரங்கள்
* 18 ஏப்ரல் 19 ஏப்ரல்
* நின்னய் எந்தினு கொல்லம்?
* கானத சுல்தானு சிநேகபூர்வம்
* அம்மையனாய் சத்தியம்
* அரியதத்து, அரியந்தத்து 
* பாலச்சந்திரமேனொண்டே 12 செருகங்கள்
* இராத்திரிநேரம் ஓதிரிகார்யம்

## விருதுகள்
**[[பத்மஸ்ரீ விருது பெற்றவர்களின் பட்டியல் (2000–2009)|பத்மஸ்ரீ விருது]]:**
* 2007 – பத்ம ஸ்ரீ

**[[தேசிய திரைப்பட விருதுகள், இந்தியா]]:**
* 1997 – சிறந்த நடிகர் – *[[Samaantharangal]]*
* 1997 – சிறந்த திரைப்படத்திற்கான தேசிய திரைப்பட விருதுகள் - குடும்ப நலம் –  *[[சமந்தரங்கள்]]*

**[[கேரள‌ மாநில விருதுகள்]]:**
* 1979 – சிறந்த திரைக்கதை - *[[உத்ரதா ராத்திரி]]*
* 1997 – சிறப்பு திரைப்பட விருது – *[[சமந்தரங்கள்]]*

**[[தென்னிந்திய பிலிம்பேர் விருதுகள்]]:**
* 1983 – சிறந்த இயக்குநர் – *[[கார்யம் நிசாரம்]]*
* 1998 – சிறந்த நடிகர் – *[[சமந்தரங்கள்]]*

**மற்றவை:**
* 2018 - லிம்கா சாதனைகள் புத்தகம் - அதிக எண்ணிக்கையிலான திரைப்படங்களில் நடிகர், இயக்குநர் மற்றும் எழுத்தாளர்  மற்றும் திரைப்படத் தயாரிப்பாளர் என்ற வகையில்..

## தொலைக்காட்சி
*சூர்யோதயம் (தூர்தர்ஷன், இயக்கம்)
*விளக்கு வேகும் நேரம் (தூர்தர்ஷன்)
*மேகம் (ஏசியாநெட்)
*மலையகம் (ஏசியாநெட்)
*நிழல்கள் (ஏசியாநெட்)
*சமதளம்

## பாடகராக
* ஆணைக்கொடுதாளும் ... ஒரு பைங்கிளிக்காதா (1984)
* கொச்சு சக்கராச்சி பெட்டு ... என் அம்மு நிண்டே துளசி அவருடே சக்கி (1985)
*காட்டினும் தாளம் ...ஞானங்களுடே கொஞ்சம் டாக்டர் (1989)
* சூடுல்லா காட்டில் ... கிருஷ்ணா கோபாலகிருஷ்ணா (2002)

## ஆதாரங்கள்

## வெளி இணைப்புகள்
* Balachandra Menon official website
* Balachandra Menon at MSI
* 
* malayalachalachithram.com

பகுப்பு:1954 பிறப்புகள்
பகுப்பு:வாழும் மக்கள்
பகுப்பு:மலையாளத் திரைப்பட இயக்குநர்கள்
பகுப்பு:பத்மசிறீ விருது பெற்ற கலைத் துறையினர்
பகுப்பு:கேரள மாநில திரைப்பட விருது வென்றவர்கள்
பகுப்பு:மலையாளத் திரைப்பட நடிகர்கள்
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:மலையாளத் திரைப்படத் தயாரிப்பாளர்கள்
ச. சண்முகநாதன் (இலங்கை அரசியல்வாதி)

**சரவணபவானந்தன் சண்முகநாதன்** (வசந்தன் என அறியப்பட்டவர்) (16 மே 1960 - ஜூலை 1998) இலங்கைத் தமிழ் போராளியும், அரசியல்வாதியும், நாடாளுமன்ற உறுப்பினருமாவார்.

சண்முகநாதன் 1960 ஆம் ஆண்டு மே மாதம் 16 ஆம் தேதி பிறந்தார். இவர்  மக்கள் விடுதலை இயக்கத்தின் மூத்த உறுப்பினராக இருந்தார். இவ்வமைப்பின் வவுனியாவுக்கான தளபதியாக பணியாற்றினார்.

சண்முகநாதன், வவுனியா மாநகர சபையின் உறுப்பினராக இருந்தார். 1994 நாடாளுமன்றத் தேர்தலில் வன்னி மாவட்டத்தில் ஜனநாயக மக்கள் விடுதலை முன்னணி வேட்பாளர்களில் ஒருவராக போட்டியிட்டு நாடாளுமன்றத்திற்குத் தேர்ந்தெடுக்கப்பட்டார்.

1998 ஜூலை 15 அன்று வவுனியா மாவட்டம் இரம்பைக்குளத்தில் கண்ணிவெடித் தாக்குதலில் கொல்லப்பட்டார். இந்த படுகொலைக்காக விடுதலைப் புலிகள் மீது குற்றம் சாட்டப்பட்டது. ஆனால் தமிழ்நெட், மக்கள் விடுதலை இயக்கத்தின் உள் மோதலால் சண்முகநாதன் கொல்லப்பட்டதாகத் தெரிவித்தது.

## மேற்கோள்கள்

பகுப்பு:ஈழ விடுதலைப் போராளிகள்
பகுப்பு:இலங்கைத் தமிழ் அரசியல்வாதிகள்
பகுப்பு:இலங்கை இந்துக்கள்
பகுப்பு:இலங்கையில் கொலை செய்யப்பட்ட அரசியல்வாதிகள்
பகுப்பு:இலங்கையின் 10வது நாடாளுமன்ற உறுப்பினர்கள்
பகுப்பு:1998 இறப்புகள்
பகுப்பு:1960 பிறப்புகள்
பிரபா மல்லிகார்ச்சூன்

**மருத்துவர் பிரபா மல்லிகார்ச்சூன்**  (*Dr. Prabha Mallikarjun*)  இந்தியாவைச் சேர்ந்த ஓர்  அரசியல்வாதியாவார். 1976ஆம் ஆண்டு மார்ச்சு மாதம் 15ஆம் தேதியன்று இவர் பிறந்தார். கர்நாடக மாநிலம்  தாவண்கரே நகரத்தைச் சேர்ந்த இவர் 2024 ஆம் ஆண்டு நடைபெறவுள்ள மக்களவைத் தேர்தலில் இந்திய தேசிய காங்கிரசு கட்சியின் சார்பாக  தாவண்கரே மக்களவைத் தொகுதியில் போட்டியிடுகிறார். தகுதியின் அடிப்படையில் இவர் ஒரு பல் மருத்துவரும் சுகாதார ஆர்வலரும் ஆவார்.

பிரபா மல்லிகார்ச்சூன் கருநாடக அரசின் சுரங்கங்கள், புவியியல் மற்றும் தோட்டக்கலை அமைச்சரான எசு. எசு. மல்லிகார்ச்சூனின் மனைவியாவார்.   முன்னாள் அமைச்சரும் தாவண்கரே தெற்கு சட்டமன்றத் தொகுதியின் சட்டமன்ற உறுப்பினருமான மூத்த காங்கிரசு  தலைவர் சாமனுரு சிவசங்கரப்பாவின் மருமகளுமாக அறியப்படுகிறார்.

## மேற்கோள்கள்

பகுப்பு:தாவணகெரே மாவட்ட மக்கள்
பகுப்பு:1976 பிறப்புகள்
பகுப்பு:கர்நாடக அரசியல்வாதிகள்
பகுப்பு:இந்திய தேசிய காங்கிரஸ் அரசியல்வாதிகள்
செட்டி பல்குணா

**செட்டி பல்குணா** (*Chetti Palguna*)  இந்தியாவைச் சேர்ந்த ஓர் அரசியல்வாதியாவார். 1963 ஆம் ஆண்டு சனவரி மாதம் 26 ஆம் தேதியன்று இவர் பிறந்தார். ஆந்திரப் பிரதேசத்தைச் சேர்ந்த  இவர்  2019 ஆம் ஆண்டு நடைபெற்ற ஆந்திரப் பிரதேச சட்டப்பேரவைத் தேர்தலில் அல்லூரி சீதாராம ராச்சூ மாவட்டத்தில் உள்ள அரக்கு தொகுதியில் ஒய். எசு. ஆர். சி. பி. கட்சியின் சார்பில் போட்டியிட்டு  வெற்றி பெற்றார்.   சுயேச்சை வேட்பாளரான தோனு தோரா சியாரியை 25,441 வாக்குகள் வித்தியாசத்தில் இவர் தோற்கடித்தார்.

## ஆரம்பகால வாழ்க்கை மற்றும் கல்வி
பல்குணா முந்தைய விசாகப்பட்டினம் மாவட்டத்தின் அரக்கு மண்டலத்தில் உள்ள சீகரி கிராமத்தில் பிறந்தார். இவரது தந்தையின் பெயர் பக்கீரு என்பதாகும். விசாகப்பட்டினத்தில் உள்ள ஆந்திரப் பல்கலைக்கழகத்தில் பல்குணா அரசியல் அறிவியலில் முதுகலைப் பட்டம் பெற்றார். அரசியலில் நுழைவதற்கு முன்பு, இவர் ஒரு வங்கி ஊழியராக இருந்தார்.  தனது தொகுதியில் ஒரு தொழில்துறை பூங்காவை அமைக்கும் பணியில் இவர் ஈடுபட்டுள்ளார்.

## தொழில்
பல்குணா 2014 ஆம் ஆண்டில் ஒய். எசு. ஆர் காங்கிரசு  கட்சியில் சேர்ந்தார்.  பொதுத் தேர்தலில் ஒய். எசு. ஆர் காங்கிரசு  கட்சியை பிரதிநிதித்துவப்படுத்தி  அரக்கு நாடாளுமன்றத் தொகுதியில் போட்டியிட்டார்.  ஆனால் நாடாளுமன்றத்  தொகுதியில் தெலுங்கு தேசம் கட்சியின் கோத்தப்பள்ளி கீதையிடம் தோல்வியடைந்தார். 2019 ஆம் ஆண்டில், இவர் ஒய். எசு. ஆர். காங்கிரசு கட்சியின் சார்பில் அரக்கு தொகுதியில்  போட்டியிட்டு சட்டமன்ற உறுப்பினராகத்  தேர்ந்தெடுக்கப்பட்டார். 2024 சட்டமன்றத் தேர்தலில் போட்டியிட இவருக்கு  அனுமதி  மறுக்கப்பட்டது. ஆனால் இவரது மருமகள் கும்மா தாணுச்சா ராணி அரக்கு நாடாளுமன்றத் தொகுதியில் போட்டியிட ஒய். எசு. ஆர் காங்கிரசு கட்சியால் பரிந்துரைக்கப்பட்டார்.

## மேற்கோள்கள்


பகுப்பு:1963 பிறப்புகள்
பகுப்பு:வாழும் மக்கள்
பகுப்பு:தெலுங்கு மக்கள்
பகுப்பு:ஆந்திரப் பிரதேச அரசியல்வாதிகள்
சந்திர கிசோர் பதக்

**சந்திர கிசோர் பதக்** (*Chandra Kishore Pathak*) (1915-2 சூலை 1998) ஒர் இந்திய அரசியல்வாதி ஆவார். இவர் இந்திய தேசிய காங்கிரஸ்  கட்சியின் சார்பில் இந்திய நாடாளுமன்றத்தின் கீழ் அவையான மக்களவைக்கு பீகார் மாநிலத்தின் சஹர்சாவை மக்களவைத் தொகுதியிலிருந்து (*தற்பொழுது [[சுபவுல் மக்களவைத் தொகுதி]]*) தேர்ந்தெடுக்கப்பட்டு  நாடாளுமன்ற உறுப்பினராகப் பணியாற்றியுள்ளார்.

## மேற்கோள்கள்

பகுப்பு:1998 இறப்புகள்
பகுப்பு:1915 பிறப்புகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:8வது மக்களவை உறுப்பினர்கள்
விசுவ மோகன் குமார்

**விசுவ மோகன் குமார்** (*Vishwa Mohan Kumar*) (பிறப்பு: சனவரி 22,1958) ஒர் இந்திய அரசியல்வாதியாவார். இந்திய நாடாளுமன்ற உறுப்பினராக இருந்த இவர்,  பதினைந்தாவது மக்களவையில் சுபவுல் மக்களவைத் தொகுதியிலிருந்து  தேர்ந்தெடுக்கப்பட்டு பணியாற்றினார்.

## மேற்கோள்கள்

பகுப்பு:15வது மக்களவை உறுப்பினர்கள்
பகுப்பு:வாழும் மக்கள்
பகுப்பு:1958 பிறப்புகள்
சாமியா அல்-அமௌதி

**சாமியா அல்-அமௌதி** (Samia al-Amoudi) ஓர் சவூதி அரேபிய மகப்பேறியல் நிபுணரும் மற்றும் மகளிர் நலவியல் நிபுணரும், சுகாதார ஆர்வலரும் மற்றும் பேராசிரியரும் ஆவார். இவர் சேக் முகமது உசைன் அல்-அமௌதி மார்பக புற்றுநோய் மையத்தின் தலைவராக உள்ளார். மார்பகப் புற்றுநோய் குறித்த விழிப்புணர்வை ஏற்படுத்துவதற்காக, தனக்குத்தானே புற்றுநோய் சோதனை மேற்கொண்டார். பகுரைன், குவைத், ஓமன், கத்தார், சவுதி அரேபியா மற்றும் ஐக்கிய அரபு அமீரகம் ஆகியவற்றை உள்ளடக்கிய ஒரு பிராந்திய, அரசுகளுக்கிடையேயான, அரசியல் மற்றும் பொருளாதார ஒன்றியமான வளைகுடா நாடுகளின் அமைப்பிலிருந்து சர்வதேச புற்றுநோய் கட்டுப்பாட்டுக்கான ஒன்றியத்தில் சேர்ந்த முதல் பெண் ஆவார்.

## வாழ்க்கை மற்றும் தொழில்
1981 ஆம் ஆண்டில், கிங் அப்துல்அசீஸ் பல்கலைக்கழகத்தில் உள்ள மருத்துவக் கல்லூரியில் பட்டம் பெற்ற முதல் மருத்துவர்களில் அல்-அமௌதியும் ஒருவர்.

ஏப்ரல் 2006 இல், தான் மார்பக புற்றுநோயால் பாதிக்கப்பட்டிருப்பதைக் கண்டறிந்தார். அதற்காக இவர் கீமோதெரபி செய்து கொண்டார். அல் மதீனா செய்தித்தாளின் வாராந்திர கட்டுரையில் தொடர்ச்சியான கட்டுரைகளில் தனக்கு ஏற்பட்ட நோயைப் பற்றிய தனது அனுபவத்தைப் பற்றி பகிரங்கமாக எழுதிய முதல் சௌதி பெண் இவர். மேலும், இவர் தினசரி தொலைக்காட்சி நிகழ்ச்சியிலும் தோன்றினார்.

மார்ச் 2007 இல், அமெரிக்க வெளியுறவுத்துறையின் அரசுச் செயலாளர் காண்டலீசா ரைஸ் சர்வதேச வீரதீரப் பெண்கள் விருதினை இவருக்கு வழங்கினார்.

2010 ஆம் ஆண்டில், அரேபிய வணிகத்தின் உலகின் மிகவும் செல்வாக்குமிக்க அரேபியர்களின் வருடாந்திர பட்டியலில் சக்தி வாய்ந்த  100 நபர்களின் பட்டியலில் இவர் ஐந்தாவது இடத்தில் இருந்தார். 2015 ஆம் ஆண்டில் 37 வது இடத்திலும், 2016 ஆம் ஆண்டில் "100 மிக சக்திவாய்ந்த அரபு பெண்கள் 2016-சுகாதாரம் மற்றும் அறிவியல்" பட்டியலில் 66 வது இடத்திலும் அல்-அமௌதி தரவரிசைப்படுத்தப்பட்டார்.

தனது புற்றுநோய் சிகிச்சையை முடித்த 2012 ஆம் ஆண்டு முதல், ஜித்தாவின் கிங் அப்துல்அசீஸ் பல்கலைக்கழகத்தில் மார்பக புற்றுநோய் மற்றும் மார்பக புற்றுநோய்க்கான அறிவியல் ஆராய்ச்சி மையத்தின் சேக் முகமது உசைன் அல்-அமௌதி சிறப்பு மையத்தின் தலைவராகப் பணியாற்றினார். மேலும் *ஜிஇ ஹெல்த்கேர் #GetFit* தூதராகவும் பணியாற்றுகிறார்.

அல்-அமௌதி, சேக் முகமது உசைன் அல்-அமௌதி மார்பக புற்றுநோய் மையத்தின் தலைமை நிர்வாக அதிகாரியாக பணியாற்றுகிறார். மேலும் அறிவியல் மார்பக புற்றுநோயின் தலைவராகவும், மார்பக சுகாதார உலகளாவிய முன்முயற்சிக்கான வழிநடத்தல் குழுவின் உறுப்பினராகவும், சவுதி அரேபியாவின் ஜெத்தாவில் உள்ள கிங் அப்துல்அசீஸ் பல்கலைக்கழகத்தில் இணை பேராசிரியராகவும், மகப்பேறியல் மகளிர் மருத்துவ நிபுணராகவும் இருக்கிறார்.

## படைப்புகள்.

* * பிரெஸ்ட் கேன்சர், பிரேக் த சைலன்ஸ், 2007*.

## மேற்கோள்கள்

## மேலும் வாசிக்க
*

## வெளி இணைப்புகள்
* Samia Al-Amoudi's blog
* Samia Al-Amoudi's Twitter

பகுப்பு:1957 பிறப்புகள்
பகுப்பு:வாழும் மக்கள்
பகுப்பு:அரபு மொழி வார்த்தைகளைக் கொண்ட கட்டுரைகள்